
ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

13 ΦΕΒΡΟΥΑΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Κίνηση της διαδικασίας σύνταξης του Γενικού Πολεοδομικού Σχε¬ 
δίου Σιδηροκάστρου Ν. Σερρών . 1 

Τροποποίηση σχεδίου πόλεως Μεγαλόπολης, αλλαγή χρήσεως στο 
Ο. Τ. 137 από χώρο για ανέγερση παιδικού σταθμού σε χώρο 

για ανέγερση τεχνικής σχολής . 2 

Τροποποίηση του από 15.7.1975 Π. Λ. (ΦΕΚ Δ/8.9.75) δια 
μετατροπής μέρους του Ο.Τ. στη συμβολή των οοών Γκούρα 
- Σαλαμίνος - Ψαρρών σε χώρο κοινόχρηστο και πεζόδρομο . 3 
Τροποποίηση σχεδίου πόλεως Λιμ. Χερσονήσου στην οδό Αντω¬ 


νίου Κασαβέτη στο Ν. Ηρακλείου . 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 86905/3767 (1) 


Κίνηση της διαδικασίας σύνταξης του Γενικού Πολεοδομικού Σχεδίου 
Σιδηροκάστρου Ν. Σερρών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όργανα» 


(ΦΕΚ 137Α/85) και ειδικότερα το άρθρο 23 παρ. 1. 

2. Του άρθρου 3 παρ. 1 του Ν. 1337/83 (ΦΕΚ 33/14.3.83 τ. 
Α) για την «Επέκταση των πολεοδομικών σχεδίων, την οικιστική ανά¬ 
πτυξη και σχετικές ρυθμίσεις» αποφασίζουμε: 

Την κίνηση της διαδικασίας σύνταξης του Γενικού Πολεοδομικού 
Σχεδίου Σιδηροκάστρου Ν. Σερρών, τα όρια του οποίου φαίνονται στο 
σχετικό πρωτότυπο διάγραμμα σε κλίμακα 1:25.000, που έχει θεω¬ 
ρηθεί από τον Προϊστάμενο της Διεύθυνσης Πολεοδομικών Εφαρμο¬ 
γών με την υπ’ αριθμ. 86905/86 πράξη του και που συνοπτικό του 
αντίτυπο δημοσιεύεται με την παρούσα απόφαση. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 3 Ιανουάριου 1986 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. -1053 (2) 

Τροποποίηση σχεδίου πόλεως Μεγαλόπολης, αλλαγή χρήσεως στο Ο. 

Τ. 137 από χώρο για ανέγερση παιδικού σταθμού σε χώρο για 

ανέγερση τεχνικής σχολής. 

Ο ΝΟΜΑΡΧΗΣ ΑΡΚΑΛΙΑΣ 

' Εχοντας υπόψη: 

1. Τις διατάξεις: 

α) του από 17.7.1923' Ν.Δ. «περί σχεδίων πόλεων, κωμών και 
συνοικισμών του κράτους και ανεγέρσεως αυτών». 

β) του Ν. 3200/55 περί διοικητικής αποκέντρωσης, όπως έχει 
συμπληρωθεί και τροποποιηθεί μεταγενέστερα. 

γ) Τη με αριθ. 82/84 εγκύκλιο της Δ/νσης καν/κων Ρυθμίσεων 
του ΪΧΟΠ. 

2. Το από 10.10.84 έγγραφο του Δήμου Μεγαλόπολης, που συνο¬ 
δευόταν από τα απαραίτητα δικαιολογητικά. 

3. Την από 25.10.85 θετική γνωμοδότηση του Συμβουλίου Χ.Ο. 
Π. του Νομού μας (Πρακτικό Νο 9, θέμα 2ο). 


4. Το τοπογραφικό διάγραμμα του Πολ. ΐπομ/κού Αναστασίου 
Κάβουρα. 

5. Το εγκεκριμένο σχέδιο πόλεως της Μεγοιλόπολης, αποφασίζου- 
με: 

Την τροποποίηση του σχεδίου πόλεως Μεγαλόπολης με το χαρα¬ 
κτηρισμό του χώρου υπό στοιχεία (Α, Β, Γ, Δ, Ε, Ζ, Α) στο τοπογρα¬ 
φικό διάγραμμα του Πολ. Τπομ/κού Αναστασίου Κάβουρα (που συνο¬ 
δεύει τη παρούσα) στο Ο. Τ. 137 στη Μεγαλόπολη, ως χώρο για την 
ανέγερση Τεχνικής Σχολής. 

Από τον πιο πάνω χώρο, ο υπό στοιχεία (Α,Β,Γ,Ζ',Α), προοριζόταν 
από το ισχύον σχέδιο Μεγ/λης για Παιδικό Σταθμό και υπό στοιχεία 
(Ζ',Γ,Δ,Ε,Ζ,Ζ') για οικοδόμηση. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Τρίπολη, 24 Δεκεμβρίου 1985 

Ο Νομάρχης 
ΓΡ. ΝΙΩΤΗΣ 

Αριθ. 135/5Φ290α (3) 

Τροποποίηση,του από 15.7.1975 Π. Δ. (ΦΕΚ Δ/8.9.75) δια μετα¬ 
τροπής μέρους του Ο. Τ. στη συμβολή των οδών Γκοϋρα - Σαλα- 

μίνος - Ψαρρών σε χώρο κοινόχρηστο και πεζόδρομο. 

Ο ΝΟΜΑΡΧΗΣ ΔΙΑΜΕΡΙΣΜΑΤΟΣ ΠΕΙΡΑΙΑ 
' Εχοντας υπόψη: 

1. Τις διατάξεις του Ν. 3200/1955 «περί Διοικητικής αποκεντρώ- 
σεως». 

2. Τις διατάξεις του υπ’ αριθ. 532/1970 Ν. Δ/τος «περί συμπλη- 
ρώσεως των διατάξεων παρί διοικητικής αποκεντρώσεως». 

3. Την Α.9/1-8/3/9.8.1971 κοινή απόφαση των Πρωθυπουργού 
και Υπουργού των Εσωτερικών περί Οργανώσεως των Νομαρχιών. 

4. Τις διατάξεις του Ν. Δ/τος 1147/8.5.1972 «περί Διοικήσεως 
της Μείζονος Πρωτευούσης». 

5. Τις διατάξεις του 805/30.12.1972 Β. Α/τος «περί καθορισμού 
των κατά την παρ. 1 του άρθρου 5 του Ν.Δ. 1147/8.5.1972 διατη¬ 
ρούμενων υπέρ του Νομάρχου Αττικής αρμοδιοτήτων επί αντικειμέ¬ 
νων του Υπουργείου Δημοσίων Έργων». 

6. Τις διατάξεις του Π.Δ. 910/77 «περί Οργανισμού Υπ. Δ. Έρ¬ 
γων» και της αριθ. Λ.7/13-1/17/11.12.1972 «περί οργανώσεως 
των υπηρεσιών της Νομαρχίας Αττικής αρμοδιότητος Υπουργείου 
Δημοσίων Έργων». 

7. Τις διατάξεις του από 17.7.1923 Ν.Δ/τος περί σχεδίων πόλε¬ 
ων κλπ., όπως τροποποιήθηκαν μεταγενεστέρως. 

8. Τις διατάξεις του αριθ. 8/9.6.1973 Π.Δ/τος περί Γενικού Οι¬ 
κοδομικού Κανονισμού, όπως αντικαταστάθησαν και τροποποιήθηκαν 
κατόπιν του Ν. Δ. 205/7.12.1974. 

9. Τις διατάξεις του Ν. 5269/31 «περί αδειών οικοδομής κλπ. επί 
των ρυμοτομουμένων ακινήτων,» καθώς και το από 7.5.1936 Β. Δ. 
περί εκτελέσεως της παρ. 3 του άρθρου 6 του ανωτέρω Νόμου, όπως 
ισχύουν μετά από τις διατάξεις του Α.Ν. 625/1968 περί συμπληρώ- 
σεως κλπ. των γενικών περί σχεδίων πόλεων διατάξεων και των Ν. 
653/77 και 651/77, όπως ισχύουν σήμερα. 

10. Τις διατάξεις του Ν.Δ. 690/48 και του Π.Δ. 178/27.2.81 
«περί μεταβιβάσεως πολεοδομικών αρμοδιοτήτων στο Δήμο Πειραι¬ 
ώς». 


11. Το από 15.7.75 (ΦΕΚ Δ/8.9.75) Π. Διάταγμα περί εγκρίσε- 
ως και τροποποιήσεως του ρυμοτομικού σχεδίου, καθώς και το παρό¬ 
μοιο περί καθορισμού ελάχιστων ορίων επιφάνειας και διαστάσεων 
οικοπέδων, που βρίσκονται στή θέση Ταμπούρια και επί των οδών Σα- 
λαμίνος-Ψαρρών-Γκούρα. 

12. Την 413/18.10.84 απόφαση του Δημοτικού Συμβουλίου Πει¬ 
ραιά, που γνωμοδοτεί υπέρ της μετατροπής μέρους του Ο.Τ. στη 
συμβολή των οδών Γκούρα-Ψαρρών-Σαλαμίνος σε χώρο κοινόχρηστο 
και πεζόδρομο δια της καταργήσεως του από 15.7.75 Π.Δ. (ΦΕΚ 
Δ/8-9-75) που προέβλεπε το χώρο αυτό ως οικοδομήσιμο. 

13. Την αριθ. 132/21.5.1985 απόφαση του Δημοτικού Συμβου¬ 
λίου Πειραιά, που απορρίπτει την ένσταση που υποβλήθηκε κατά της 
413/84 αποφάσεως Δ.Σ. (αριθ. εγκ. των 413/84 και 132/85 
αποφ. Δ. Σ. η υπ’ αριθ. 11868/85 έγκριση Νομαρχιακού Δ/τος Πει¬ 
ραιά). 

14. Το αριθ. 36 πρακτικό της από 25.10.85 Συνεδριάσεως του 
Νομαρχιακού Συμβουλίου Χωροταξίας, Οικισμού και Περιβάλλοντος 
Ν.Σ.Χ.Ο.Π., που ομόφωνα γνωμοδοτεί και εισηγείται υπέρ: α) της 
δημιουργίας του πιο πάνω χώρου ως χώρου κοινόχρηστου και πεζο¬ 
δρόμου και β) υπε'ρ της απορρίψεως της υποβληθείσης ενστάσεως. 

15. Την αριθ. 133/6/2.1.1986 εισήγηση των μελών της Υπηρε¬ 
σίας Πολεοδομίας του Δήμου Πειραιά, που όμοια γνωμοδοτεί και 
εισηγείται υπέρ της εκδόσεως Νομαρχιακής αποφάσεως που θα τρο¬ 
ποποιεί το εγκεκριμένο ρυμοτομικό σχέδιο σε χώρο κοινόχρηστο και 
πεζόδρομο, αποφασίζουμε: 

Εγκρίνουμε την τροποποίηση του εγκεκριμένου ρυμοτομικού σχε¬ 
δίου στην πόλη του Πειραιά, όπως προβλέπεται από το ισχύον ρυμο¬ 
τομικό Π. Δ/γμα της 15.7.1975 (ΦΕΚ Δ/8.9.75), δια μετατροπής 
μέρους του Ο. Τ. μεταξύ των οδών Γκούρα-Σαλαμίνος-Ψαρρών από 
χώρο οικοδομήσιμο σε χώρο κοινόχρηστο και πεζόδρομο. 

Η απόφαση αυτή να δημοσιευθεί στην Εφημερίδα της Κυβερ- 
ήσεως. 

Πειραιάς, 2 Ιανουάριου 1986 

Ο Νομάρχης 
ΑΝΔΡΕΑΣ ΦΟΥΡΑΣ 

Αριθ. 10087 (4) 

Τροποποίηση σχεδίου πόλεως Λιμ. Χερσονήσου στην οδό Αντωνίου 
Κασαβέτη στο Ν. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 
' Εχοντας υπόψη: 

1. Τις διατάξεις του από 17.7.1923 Ν. Δ/τος «περί σχεδίων πόλε¬ 
ων κλπ.» ως και τις όμοιες του κεφ. II του από 3.4.1929 Δ/τος «περί 
ΓΟΚ του Κράτους» που διατηρούνται σε ισχύ βάσει του άρθρου 128 
παρ. 1 του με αριθ. 8/9.6.73 Ν. Δ/τος «περί ΓΟΚ». 

2. Τις διατάξεις του Α. Ν. 314/68 «περί παροχής εις τον Υπουργό 
Βορείου Ελλάδος και τους Νομάρχες αρμοδιότητες επί θεμάτων 
εγκρίσεως και τροποποιήσεως σχεδίων πόλεων και κωμών», όπως, 
αυτές τροποποιήθηκαν και συμπληρώθηκαν με το Ν. Δ/γμα 
1018/1971 (ΦΕΚ 220/Α/71 και με την αριθ. Ε. 15687/2060 / 
26.7.73 απόφαση του ΥΔΕ. 

3. Το με αριθ. πρωτ. 2272/85 έγγραφο της Κοιν. Λ. Χερσονήσου, 
με το οποίο διαβιβάζεται η με αριθ. 85/1985 απόφαση του Κοινοτι¬ 
κού Συμβουλίου στο Π.Γ. .Ηρακλείου. 

4. Το με αριθ. πρωτ. 4/52/85 έγγραφο της ΚΓ Εφορείας Προϊ- 
στορ. και Κλασσικών αρχαιοτήτων. 


5. Το με αριθ. 3209/15.11.85 έγγραφο της Εφορείας Βυζαντινών 
και Μεταβυζαντινών μνημείων. 

6. Τη με αριθ. 785/85 γνωμοδότηση της ΕΕΑΕ Ν. Ηρακλείου 
για αναγνώριση του παραπάνω δρόμου ως πεζόδρομου. 

7. Τη γνωμοδότηση του ΣΧΟΠ, όπως αυτή διατυπώθηκε στο με 
αριθ. 37 πρακτικό της 19.12.85 συνεδρίασης για αναγνώριση του 
δρόμου ως πεζόδρομου, επειδή υπάρχει ήδη διαμορφωμένος δρόμος 
μετακλητού πλάτους με ιδιοκτησίες που έχουν πρόσωπο σ’αυτό, απο¬ 
φασίζουμε: 

Εγκρίνουμε την προτεινόμενη τροποποίηση με αναγνώριση του 
δρόμου Αντωνίου Κασαβέτη, ως εγκεκριμένου πεζόδρομου, ο οποίος 
έχει μεταβλητό πλάτος από 5 έως 6 μέτρα, όπως αυτός φαίνεται στο 
συνημμένο τοπογραφικό διάγραμμα. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Ηράκλειο, 7 Ιανουάριου 1986 
Ο Νομάρχης 

ΜΑΝΩΛΗΣ ΛΟΥΚΑΚΗΣ 









